Polîsanê têgêrayîşê taybetî yê tirkan dewa Selmanê ya qezaya Çinarî ya Amedî de eşt keyeyan ser. Sereştişan de Ramazan Datumani û kênayê ci  Fatime û Revşene Datumani, Davut Datumani û lajê ci Osman Datumanî ameyî destbendkerdene.
Dîya zanayene ke nê panc kesî çarçeweya cipersayîşêkî de ke hetê Serdozgerîya Komare ya Diyarbakarî ra bi îdîaya '2endamîya rêxistine'' dîya destpêkerdene, ameyî destbendkerdene.
Ame musayene ke Davut Datuman û lajê xo wextê destbendkerdişî de raştê şîdetî ameyî. Derheqê dosyade qerarê nimitişî ame girewtene.
